stanford-oval/wikipedia huggingface dataset:
מוחמד במבה
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | אורלנדו | 47 | 1 | 16.3 | 0.481 | 0.300 | 0.587 | 5.0 | 0.8 | 0.3 | 1.4 | 6.2 |
| 2019/2020 | אורלנדו | 62 | 0 | 14.2 | 0.462 | 0.346 | 0.674 | 4.9 | 0.7 | 0.4 | 1.4 | 5.4 |
| 2020/2021 | אורלנדו | 46 | 5 | 15.8 | 0.472 | 0.322 | 0.682 | 5.8 | 0.8 | 0.3 | 1.3 | 8.0 |
| 2021/2022 | אורלנדו | 71 | 69 | 25.7 | 0.480 | 0.381 | 0.781 | 8.1 | 1.2 | 0.5 | 1.7 | 10.6 |
| 2022/2023 | אורלנדו | 40 | 6 | 17.0 | 0.495 | 0.398 | 0.686 | 4.6 | 1.1 | 0.3 | 1.0 | 7.3 |
| 2022/2023 | ל.א. לייקרס | 9 | 1 | 9.8 | 0.407 | 0.313 | 0.545 | 4.6 | 0.4 | 0.1 | 0.6 | 3.7 |
| קריירה |  | 275 | 82 | 18.0 | 0.476 | 0.359 | 0.681 | 5.8 | 0.9 | 0.4 | 1.3 | 7.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | ל.א. לייקרס | 3 | 0 | 3.3 | 0.000 | 0.000 | 0.000 | 1.0 | 0.3 | 0.0 | 0.3 | 0.0 |
| קריירה |  | 3 | 0 | 3.3 | 0.000 | 0.000 | 0.000 | 1.0 | 0.3 | 0.0 | 0.3 | 0.0 |
הערות שוליים

↑  במבה קובע שיא מדידות שלקראת הדראפט, באתר cbssports.com,‏ 17 במאי 2018
↑  ריאיון עם במבה, באתר 247sports.com,‏ 7 ביולי 2016
↑  במבה נבחר להשתתף במשחק מקדונלד'ס אול-אמריקן, באתר usatodayhss.com,‏ 18 בינואר 2017
↑  סטטיסטיקות מכללות ותארים, באתר sports-reference.com
↑  במבה מעמיד את עצמו לבחירה בדראפט 2018, באתר ESPN,‏ 20 במרץ 2018
↑  דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018
↑  עדכון מצבו של במבה, באתר אורלנדו מג'יק, 5 בפברואר 2019
↑  במבה עוזב את הבועה ויחמיץ את הפלייאוף, באתר USA Today,‏ 14 באוגוסט 2020
↑  Lakers Waive Mo Bamba and Shaquille Harrison, www.nba.com (באנגלית)
↑  Mo Bamba Signs with Sixers | Philadelphia 76ers, www.nba.com (באנגלית)
↑  LA Clippers Sign Mo Bamba, www.nba.com (באנגלית)
↑  Jazz Cut Ties With Recent Trade Acquisition, Utah Jazz On SI, ‏2025-02-02 (באנגלית אמריקאית)
↑  Utah Jazz Complete Trade with LA Clippers, www.nba.com (באנגלית)
פאפ גיי

פַּאפ אלאסאן גֶיי (בצרפתית: Pape Alassane Gueye; נולד ב-24 בינואר 1999 במונטריי שבצרפת) הוא כדורגלן סנגלי המשחק בעמדת הקשר האחורי בקבוצת  ויאריאל מליגת העל הספרדית, ובנבחרת סנגל.
קריירת מועדונים

גיי גדל במחלקת הנוער של לה האבר החל משנת 2017. בשנת 2016 החל לשחק בלה האבר ב', קבוצת המילואים של המועדון. בסך הכל ערך 39 הופעות ליגה במועדון.
ב-29 באפריל 2020 חתם על חוזה בווטפורד מהפרמייר ליג החל מה-1 ביולי 2020. 24 שעות לאחר מכן, הודיעה ווטפורד על מכירתו לאולימפיק מרסיי מליגת העל הצרפתית.
ב-1 ביולי 2020 חתם על חוזה לארבע עונות באולימפיק מרסיי מליגת העל הצרפתית. ב-30 באוגוסט ערך את הופעת הבכורה שלו במועדון, בניצחון 3-2 על ברסט במסגרת המחזור הראשון בליגה לעונת 2020/2021. ב-16 בדצמבר הבקיע את שער הבכורה שלו במועדון, בהפסד 2-1 לסטאד רן במסגרת המחזור ה-15 בליגה. בעונתו הראשונה במועדון ערך 32 הופעות ליגה, בהן הבקיע שני שערים.
ב-30 בינואר 2023 הושאל לסביליה עד לסיום העונה.
ב-5 ביולי 2024 חתם לארבע שנים בויאריאל.
קריירה בינלאומית

ב-14 בנובמבר 2021 ערך את הופעת הבכורה שלו בנבחרת סנגל, בניצחון 2-0 על נבחרת הרפובליקה של קונגו במסגרת מוקדמות מונדיאל 2022.
נכלל בסגל נבחרת סנגל לטורניר מונדיאל 2022.
נכלל בסגל נבחרת סנגל לטורניר גביע אפריקה לאומות 2023.
הערות שוליים

↑  Official: Hornets Sign Gueye באתר הרשמי של ווטפורד, 29 באפריל 2020 (באנגלית)
↑  Pape Gueye est Olympien באתר הרשמי של אולימפיק מרסיי, 1 ביולי 2020 (בצרפתית)
↑  Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
↑  La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
| נבחרת סנגל – גביע אפריקה לאומות 2021 (מקום ראשון) |
| --- | --- | --- |
|  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה |  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה | סנגל |
| נבחרת סנגל – מונדיאל 2022 |
| --- | --- | --- |
|  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה |  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה | סנגל |
| נבחרת סנגל – גביע אפריקה לאומות 2023 |
| --- | --- | --- |
|  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ג'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה |  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ג'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה | סנגל |
ריחן מצוי

| ריחן מצוי |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: שפתניים
סוג:: ריחן
מין:: ריחן מצוי
שם מדעי
 Ocimum basilicum ‏לינאוס, 1753
רֵיחָן מצוי (שם מדעי: Ocimum basilicum), המכונה גם בזיליקום, הוא צמח תבלין ממשפחת השפתניים (Labiatae) מוצאו באזורים הטרופיים כולל דרום-מזרח אסיה ומרכז אפריקה.
ריחן תאילנדי (מימין) וריחן איטלקי (משמאל).
מקור השם

מקור שמו של הבזיליקום במונח היווני בזילאוס (βασιλεύς – Basileus) שמשמעותו "מלך", "מלכותי", "שליט". היוונים הקדמונים העריכו כל כך את תכונותיו ואת ריחו של הצמח, שכינו אותו "מלך התבלינים".
בעברית נקרא הבזיליקום "רֵיחָן", בדומה לשמו בערבית "רַיְחַאן" (ريحان).
שימושים

ישנם שני זנים נפוצים של ריחן מצוי הנבדלים זה מזה בטעמם, אזור גידולם ושימושם הקולינרי במידה רבה, הזן האיטלקי והזן התאילנדי. הזן הנפוץ במערב הוא הזן האיטלקי המשמש טרי או מבושל במגוון מאפים, תבשילים ברטבים שונים, דוגמת פיצה או פסטו. במטבח הצרפתי הוא משמש כאחד המרכיבים בתערובת התבלינים הרב דה פרובאנס. זן זה מאופיין בעלים דקים, גדולים ועגולים ובריח חזק המזוהה איתו.
הזן התאילנדי, המכונה בתאית "הוֹראפְּהַה" (תאית: โหระพา), בעברית "בזיליקום תאילנדי", מאופיין בעלים מוארכים ומחודדים, בעלי מרקם קשיח מעט וגבעול סגול. טעמו שונה למדי מטעם הריחן האיטלקי, ומזכיר אניס, קינמון ונענע. הריחן התאילנדי משמש למגוון רחב של מנות במטבחי דרום-מזרח אסיה, ובהם המטבח התאילנדי והמטבח הווייטנאמי, למשל מרק פו, מחית קארי ירוקה, וספרינג רול.
שני הזנים שונים מהזן המכונה "ריחן קדוש" (אנ') המשמש לטקסים דתיים הינדואיסטים.
שימושים > ברפואה העממית

במהלך ההיסטוריה שימש הריחן ברפואה העממית למטרות שונות. מאז המאה השישית משתמשים בו כדי לשפר את זרימת הדם והעיכול. באופן חיצוני משתמשים בו להרגעת עיניים אדומות ולהקל על גרד בעור.
הריחן, המכיל חומרים אנטי-בקטריאליים, שימש גם לטיפול בריח רע מהפה, להגנה מפני עששת וכמשחת שיניים, וכן לטיפול בכאבי ראש וגזים. הוא משמש מקור עשיר לנוגדי חמצון.
ריבוי וגידול ביתי

הריחן מתרבה בעזרת הפצת זרעיו. הזרעים מתפתחים בשחלת הפרח הלבן בראש עמודי תפרחת המתפצלים מהגבעול. כשהפרחים מתייבשים ניתן לחלץ את הזרעים מתוכם באופן ידני ולזרוע באדמה או במנבטה בעומק סנטימטר. הבזיליקום נחשב צמח קל לריבוי, גם על ידי גנן חובב, והנביטה מתרחשת לרוב בתוך כשבועיים.
ניתן להרבות את הריחן גם ברבייה וגטטיבית, באמצעות ייחורים: יש להניח גבעולים בריאים בעלי מספר מפרקים במים למשך ימים אחדים, עד שהם מפתחים שורשים, ואז לשתול אותם באדמה.
קל לגדל עציצי בזיליקום באופן ביתי מכיוון שהם צומחים מהר ולא דורשים התעסקות רבה. כדאי לשתול את הבזיליקום בעונת האביב מכיוון שהוא לא חובב קור, בהתאם, יש להניח אותו במקום שבו יש שמש בין 6–8 שעות ביממה. יש להשקות באופן תדיר כך שאדמתו תהיה רוב הזמן רטובה. דבר נוסף - אם רוצים להשתמש בעלים הבזיליקום לבישול, כדאי להסיר את הפרחים עם הופעתם מכיוון שהם גוזלים הרבה מהמים שהעציץ צורך. כאשר קוטפים מהצמח עלים, יש להשאיר עליו מספר עלים כדי שיוכל לחדש את עצמו.
הריחן בתרבות

ישנם טקסים ואמונות רבות הקשורות בריחן. בצרפתית הצמח מכונה לעיתים "העשב המלכותי" l'herble royale, באיטליה הריחן מסמל את האהבה, ובפורטוגל נהוג לתת לאדם אהוב סיר עם ריחן ושיר ביום הקדוש יוחנן וביום הקדוש אנטוניוס. לעומת זאת, ביוון העתיקה בפרט ובאירופה בכלל, קושר הריחן עם שנאה ואף כסמלו של השטן. אגדת עם אפריקאית טוענת שהריחן מגן מפני עקרבים. הבוטניקאי הבריטי ניקולס קולפפר (1616-1654), ציטט בכתביו "פיזיקאי צרפתי מבדר" שטען שהסנפת הריחן יתר על המידה תביא לגדילתם של עקרבים במוח.
ריחן קדוש, המכונה "טולסי", מוכר מאוד בדת ההינדואיזם. בכנסייה היוונית האורתודוקסית לריחן יש חשיבות דתית, שכן הוא משמש להכנת מים קדושים. מכיוון שעל פי אמונתם, הריחן יצמח סמוך לקבר המשיח ביום תחיית המתים. בכנסייה האורתודוקסית הבולגרית, הסרבית, המקדונית והרומנית, משתמשים גם כן כדי להכין מים קדושים, ובנוסף, נוהגים להניח סירים מלאים בריחן מתחת למזבח.
באירופה נהוג לשים ריחן ביד המתים כדי להבטיח מסע בטוח לעולם הבא. בהודו הוא מונח בפה המתים, כדי להבטיח את הגעתם אל האל.
באיטליה נחשב הריחן סמל לאהבה. כך אדם שמיקם בשערו ענף של הצמח ביטא את כוונותיו להינשא לאהובת ליבו. אם האישה בחרה לקבל את המחזר, הייתה מניחה כלי עם בזיליקום במרפסת ביתה.
הערות שוליים

↑  כך תגדלו בזיליקום בבית, באתר ‏מאקו‏, 25 ביוני 2018
| עשבי תיבול ותבלינים עיקריים |
| --- | --- | --- |
| עשבי תיבול | ריחן מצוי (בזיליקום) • כוסברה • פטרוזיליה • קורנית (תימין) • רוזמרין • נענע (מנטה) • אורגנו • מרווה (סייג') • שמיר • לענה (טרגון) • עלי דפנה (אנ') • תמכה (צ'רוויל) • שום העירית (צ'ייבס) • עלי קארי • אזוביון (לבנדר) • עשב לימון (למון גראס) • לואיזה לימונית • לאושטיאן • אזוב תרבותי (מָיוֹרָם) • צתרה (סייבורי) • חומעה (סורל) |  |
| תבלינים | פלפל שחור • קינמון • כמון • כורכום • הל (אנ') • ציפורן • מוסקט • פפריקה • פלפל חריף (אבקת צ'ילי (אנ') • פלפל קאיין • צ'יפוטלה • פלפל אדום כתוש (אנ') • חלפניו • טבסקו) • זנגביל (ג'ינג'ר) • אבקת שום (אנ') • אבקת בצל (אנ') • זעפרן • שומשום • אניס • ואסאבי • זרעי פרג • חזרת הגינה • שוש קירח (ליקוריץ) • פלפל אנגלי • פלפל ברזילאי • כרוויה (קימל) • שומר • גרגרנית יוונית • גלנגל • לימון פרסי • מסטיקא • מחלב • קצח תרבותי (ניג'לה) • פלפל פרואני • פלפל סצ'ואן • כוכב אניס • אוג (סומאק) • תמרהינדי • טונקה • יוזו • גרידת פרי הדר |  |
| תערובות | גאראם מסאלה • אבקת קארי • צ'אט מסאלה • טנדורי מסאלה • ראס אל חנות • זעתר • תערובת חמשת התבלינים • ארב דה פרובאנס • פאמפקין ספייס • מלח שום (אנ') •  בוקה גרני • חמלי סונלי • פלפל לימון • Mixed Spice • שארנה סול • טאביל • ברבר • בהרט • דקה • אריסה • חוויאג' |  |
| --- | --- |
בקרת זהויות :  NLI: 987007284637505171  GND: 4196840-2  LCCN: sh85012089 
זרעי הריחן
המתיישבים של קטאן

ערך זה עוסק במשחק הבסיס בסדרת המשחקים קטאן. אם התכוונתם לסדרת המשחקים, ראו .
| --- | --- |

 כללי
 תאריך הוצאה:  1995 
 סוגה:  משחק לוח, משחק על לוח משבצות 
 מספר שחקנים:  4-3 (קיימות הרחבות ל-5–6 משתתפים)
 פיתוח:  קלאוס טויבר
 הוצאה לאור:  גרמניה Kosmos  בריטניה ארצות הבריתMayfair Games  יפןCapcom  הולנד בלגיה Games 999  ספרד פורטוגל ברזיל Devir  קנדה Strategy Games  רוסיה Smart  איטליה Tilsit,Giochi Uniti  צרפת Firosofia  הונגריה Piatnik  ישראל הקוביה  יפן Jipi  ברזיל Grow
 גילאים:  10 ומעלה
 זמן למידת המשחק:  20 דקות
 זמן המשחק:  90-60 דקות
 מיומנות:  אסטרטגיה, מסחר וניהול משאבים
 
 www.catan.com
 
המשחק הבסיסי
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
המשחק בגרסה מוגדלת ותלת־ממדית בכנס Gen Con
ארבע קופסאות של המשחק, בקופסה האדומה (משמאל למעלה) – המשחק הבסיסי, ביתר הקופסאות – הרחבות שונות
המתיישבים של קטאן (בגרמנית: Die Siedler von Catan, באנגלית: The Settlers of Catan (סטלרס או קטאן) הוא משחק קופסה שנוצר בידי קלאוס טויבר. המשחק יצא לראשונה בגרמניה ב-1995 והופץ ברחבי אירופה, ארצות הברית ומדינות אחרות. בשנת 2008 תורגם המשחק לעברית על ידי חברת "הקוביה".
המשחק המתיישבים של קטאן נחשב למשחק Gateway, כלומר משחק לוח שמשמש כהיכרות של התחביב עבור הקהל הרחב. המיומניות הנדרשות במשחק הן חשיבה אסטרטגית, ניהול משאבים ויכולת מסחר (מסחר במשאבים ועסקאות שונות הוא האלמנט האינטראקטיבי העיקרי בין המשתתפים במשחק). מטרת המשחק היא לצבור ראשון 10 נקודות ניצחון.
המשחק

המשחק משוחק על מפת משושים כאשר כל משושה מייצג סוג קרקע שונה, המניב משאבים (Resources) שונים המיוצגים על ידי קלפים אותם מחזיק השחקן ביד:
נמל מסחר - מאפשר סחר במשאבים בשערים נמוכים יותר.
יער – מניב עץ (משאב)
גבעות – מניב טיט (משאב)
אדמה חקלאית – מניב חיטה (משאב)
שדות מרעה – מניב צמר (משאב)
הרים – מניב ברזל (משאב)
מדבר – לא מניב שום משאב.
בבניית הלוח כל משושה מקבל מספר בין 2 ל-12, לא כולל המספר 7.
מהלך המשחק
בשלב ההקמה, כל שחקן מקים שני יישובים ושתי דרכים השחקן הראשון שם יישוב אחד והשני שם שתיים ואז חוזר לראשון ששם עוד אחד (ומתחיל את המשחק עם קלפי משאבים בהתאם למיקום היישוב השני). יש לבחור את מיקומם בחכמה תוך שיקולים של שליטה על מירב סוגי המשאבים ותדירות ההשגה של כל משאב (שתלוי במספר שעל המשושה, כאשר המשושים עם המספרים 2 ו-12 שכיחים פחות בהשוואה למשושים עם הספרות 5,6,8,9).
מהלך התור
שחקן מגלגל שתי קוביות בנות 6 פאות. משושה שעליו מספר הזהה להטלת הקוביות מניב משאבים, וכל שחקן בעל יישוב או עיר הסמוכה לו מקבל אותם (קלף משאב אחד עבור כל יישוב ושני קלפים מהמשאב עבור כל עיר).
אם יוצא 7 אף שחקן לא מקבל משאבים (יתרה מכך: כל שחקן שבידו למעלה מ-7 קלפים, חייב לזרוק מחצית מקלפיו לקופה, ואם יש לו מספר אי זוגי - יזרוק את הגורם הקטן מבין השניים) אך השחקן שבתורו יצא 7 יכול לשלוט בשודד (השודד - מונע קבלת משאבים מהמשושה עליו הוא נמצא) - למקמו במשושה לבחירתו, ולגנוב קלף אחד באופן אקראי משחקן שיש לו התיישבות (יישוב או עיר) על אחד מקדקודי המשושה.
שחקן יכול לסחור במשאבים עם המשתתפים האחרים. ניתן להחליף גם קלף יחיד במספר קלפים, אך לא ניתן לתת קלף ללא תמורה של קלף אחר. חוקי בית שונים מגדירים את גבולות המשא ומתן (למשל: יש גרסאות בהן מותר לשלם לשחקן כדי שלא יפעיל את השודד נגדך, ויש גרסאות בהן זה אסור).
ההתקדמות במשחק מתבצעת על ידי בניית דרך (תמורת שני קלפי משאבים: עץ ולבנים) או יישוב Settlement (תמורת ארבעה קלפי משאבים: עץ, צמר, חיטה ולבנים) ועל ידי שדרוג יישוב לעיר City (תמורת חמישה קלפי משאבים: 2 חיטה ו-3 ברזל). שדרוג היישוב לעיר מעניק נקודת ניצחון נוספת לשחקן אשר בנה עיר זו.
שחקן יכול לקנות קלף התקדמות (תמורת שלושה קלפי משאבים: ברזל, חיטה וצמר).
שחקן יכול להפעיל קלפי התקדמות כגון מונופול על משאבים, סילוק אבירים, שליטה בגנב, נקודות ניצחון ועוד בתורו. את קלף האביר יכול שחקן להפעיל לפני הטלת הקוביות בתורו.
השחקן מכריז על סוף התור והתור עובר לשחקן הבא.
יישובים וערים מקנים לשחקנים נקודות ניצחון (נקודת ניצחון 1 לכל יישוב ו-2 נקודות ניצחון לכל עיר). בנוסף, שחקנים מקבלים נקודות ניצחון על הישגים כגון הדרך הארוכה ביותר, הצבא הגדול ביותר או באמצעות קלפי ההתקדמות.
המנצח הוא הראשון שמגיע לרף של 10 נקודות ניצחון (אלא אם כן לא שם לב ואז ממשיך המשחק עד ששחקן אחר ינצח או עד שהוא ישים לב בתורו).
הרחבות

לקטאן יצאו הרחבות שונות, כשההרחבה הבסיסית היא תוספת ל-5–6 שחקנים במשחק הבסיס.
בנוסף, יש גם הרחבות שמוסיפות מכניקות חדשות למשחק, כשהידועות שבהן הן קטאן: ערים ואבירים, קטאן: יורדי הים וקטאן:פיראטים ומגלי ארצות.
בנוסף יש משחקים שעומדים בפני עצמם, כגון קטאן: משמר הלילה, קטאן: עליית שבט האינקה, קטאן: גיבורי החלל, וקטאן: שחר האנושות שאינם דורשים את משחק הבסיס. קטאן ג'וניור הוא גרסה לילדים, שמפשט את המשחק משמעותית.
הסוג האחרון של הרחבות הן הרחבות קטנות, שבעיקר מוסיפים תרחישים חדשים למשחק.
פרסים

המשחק זכה במספר פרסים:
ב-1995 נבחר כ'משחק השנה' (Spiel des Jahres) בגרמניה, וכן זכה בפרס הראשון בתחרות המשחקים Deutscher Spiele Preis.
ב-1996 זכה בפרס אוריגינס עבור משחק השנה המבוסס על פנטזיה או מדע בדיוני.
ב-2005 התקבל להיכל התהילה של games, כתב עת אמריקני המוקדש למשחקים.
קטאן בישראל

בישראל נערכים במהלך השנה מספר טורנירים של קטאן. אליפות קטאן שמתבססת על המשחק הרגיל מתקיימת כל שנה באוגוסט בדרקוניקון החל משנת 2012 ואירוע חנוקטאן שמאורגן בידי הקוביה שאירע לראשונה בפסח 2018, אך היום מתרחש בחנוכה בגני התערוכה, ובו משתמשים בגרסה מיוחדת של קטאן - Catan Big Game.
הערות שוליים

↑  דרקוניקון 2019 - כנס המשחקים של הקיץ, באתר www.dragoncon.co.il
↑  חנוקטאן 2019, באתר הקוביה משחקים בע"מ - לשחק לחשוב ליהנות
| קטאן (סדרת משחקים) |
| --- | --- | --- |
| משחק הבסיס | המתיישבים של קטאן |  |
| הרחבות המשחק | קטאן: ערים ואבירים • קטאן: סוחרים וברברים • קטאן: יורדי הים • קטאן: מגלי ארצות ופיראטים • (הרחבות קטאן נוספות) |  |
| גרסאות עצמאיות | קטאן: עליית שבט האינקה • קטאן ג'וניור • קטאן: גיבורי החלל • קטאן: משמר הלילה |  |
| יוצרים ומפתחים | קלאוס טויבר • בנג'מין טויבר |  |
| --- | --- |
בקרת זהויות :  NKC: unn20211119204 
טורניר קטאן בשוק פתח תקווה
בדיקת רקע

בדיקת רקע או חקירת רקע הוא תהליך של איסוף רשומות (כגון: רישום פלילי, רשומות עסקיות, דוחות כספיים) של אדם או ארגון. בדיקות רקע עשויות להיערך על ידי גוף ממשלתי או על ידי חברות פרטיות, תמורת תשלום.
תוכן

התוכן והכמות של המידע הכלול בבדיקת רקע תלוי במידה רבה במידת הרגישות של הסיבה לעריכה הבדיקה; למשל: אדם המגיש מועמדות למשרה בעבודת שכר מינימום, כל הנראה יהיה כפוף לבדיקות הרבה פחות מעמיקות מאשר אדם שצפוי לעבוד באחת מרשויות אכיפת החוק (כגון ה-FBI) או בעבודה הקשורה בביטחון הלאומי.
בדיקות רקע עשויות לכלול:
עבר פלילי: רישום פלילי, לרבות תיעוד של מעצרים ומאסרים. או לחלופין, תעודת יושר המעידה על עבר פלילי נקי.
אימות זהות: על מנת לאמת שנשוא הבדיקה הוא מי שהוא טוען שהוא, לצורך מניעת אפשרות של גנבת זהות. לרוב, באמצעות מספר תעודת זהות / מספר ביטוח לאומי.
מעמד אזרחות: בדיקת מעמדו האזרחי של נשוא הבדיקה - אזרח, תושב חוקי, מהגר וכדומה.
רשומות נהיגה/רכב: וידוא שלנשוא הבדיקה יש רישיון נהיגה/רישיון רכב בתוקף או אין היסטוריה של עבירות/תאונות.
בדיקות סמים.
רשומות אקדמיות: תעודות סיום לימודי תיכון, תואר אקדמי, תוצאות בחינה פסיכומטרית.
היסטוריה תעסוקתית: מקומות עבודה קודמים, משך הזמן בכל מקום עבודה, ביצועים, פעילויות והישגים, ויחסים עם עובדים אחרים.
היסטוריה פיננסית: רשומות עסקיות, דוחות כספיים, דירוג אשראי, שעבודים, עיקולים, הליכי הוצאה לפועל, פשיטות רגל.
תיק רפואי: רשומות רפואיות, נפשיות ופיזיולוגיות. לרוב, נדרש ויתור בכתב על חיסיון רפואי מטעם נשוא הבדיקה על מנת לקבל רשומות מסוג זה.
בדיקת פוליגרף: בדיקת פוליגרף דורשת את הסכמת נשוא הבדיקה; נערכת, למשל, בהליך גיוס למשרות ממשלתיות הנוגעות בתחומי ביטחון לאומי, אכיפת החוק, או בתחום אחר של אבטחה או ביטחון.
ראיונות בינאישיים: שיחות עם מכריו של נשוא הבדיקה, כגון מורים, חברים, עמיתים לעבודה, שכנים ובני משפחה.
היסטוריה של בעלות/רכישת כלי נשק.
מטרה > גיוס עובדים

בדיקות רקע נערכות לעיתים קרובות לבקשתם של מעסיקים, המעוניינים לסנן מועמדים כחלק מתהליך גיוס עובדים, בעיקר עבור משרות הדורשות אבטחה גבוהה או משרות אמון, במקומות עבודה כגון בתי ספר, בתי משפט, בתי חולים, מוסדות פיננסיים, חברות תעופה, ומשרדי ממשלה. בדיקת רקע של מועמדים לעבודה כוללות, בדרך כלל, אימות נתונים (למשל: היסטוריה תעסוקתית עליה הצהיר מועמד לעבודה בקורות החיים שלו), היסטוריה פיננסית ועבר פלילי (בעמידה בתנאי הזכות לפרטיות).
בדיקות אלה משמשות לעיתים קרובות את המעסיקים כאמצעי להעריך את המועמדים, מוסר העבודה שלהם וכיוצ"ב, על מנת לזהות סיכונים פוטנציאליים מטעמי בטיחות ואבטחה. בדיקות רקע יסודיות משמשות גם לצורך קבלת סיווג ביטחוני עבור עובדי ממשלה פוטנציאליים. עם זאת, לעיתים נעשה שימוש לרעה ולמטרות לא חוקיות בבדיקות רקע, כגון אפליה (או אפליה בשוק העבודה), גנבת זהות ופגיעה בפרטיות.
בדיקות נערכות לעיתים קרובות על מנת לאשר מידע הנמצא על טופס הגשת מועמדות לעבודה / קורות חיים. במחקר שנערך נמצא כי בכמחצית מכלל בדיקות הרקע שנערכו על עובדים פוטנציאליים נמצאו הבדלים בין המידע אותם סיפקו דורשי העבודה לבין המידע שהתקבל מטעם המקורות. על פי חדשות CBS בקנדה, בשנת 2011 הונאות במקומות העבודה גרמו לבעלי העסקיים הקנדיים לנזקים בשווי של למעלה מ-3.2 מיליארד דולר. כמו כן, הבדיקות עשויות לאפשר בידול בין העובדים הפוטנציאליים ובכך לסייע למעסיק לבחור במועמד שלגביו הוא מרגיש שהוא המתאים ביותר לתפקיד. מעסיקים מחויבים לוודא כי סביבת העבודה שלהם בטוחה לכל העובדים ולסייע במניעת בעיות כלשהן במקום העבודה.
בדיקות רקע נדרשות גם עבור עובדים בתפקידים רגישים מבחינה ביטחונית, כגון במעברי גבול, שדות תעופה, חברות תעופה ועוד. בשל שיקולי ביטחון, ישנן עבודות מסוימות הזמינות רק לאזרחי תושבי המדינה, ונדרשת בדיקת רקע על מנת לברר את מעמדם האזרחי של המועמדים. כמו כן, ישנן מדינות בהן קיימים חוקים שנועדו למנוע העסקת מי שלא עבר בדיקה פלילית במקום עבודה הקשורים לקשישים, אנשים עם מוגבלויות או ילדים/קטינים.
מטרה > רישוי כלי נשק

בארצות הברית, חוק בריידי מחייב משווקים מורשים של כלי נשק לערוך בדיקת עבר פלילי עבור כל מי שרוצה לרכוש כלי נשק שונים, כגון אקדחים, מקלעים, חומרי נפץ וכמויות גדולות של כימיקלים. גם לצורך קבלת היתרים לשאת נשק מוסתר נדרשות בדיקות פליליות.
בישראל, משטרת ישראל עורכת בדיקות רקע לצורך מתן או סירוב רישיונות לנשיאת נשק.
ראו גם

אפליה בשוק העבודה
הערכה פסיכולוגית
תחקיר ביטחוני
לקריאה נוספת

Brannigan, Augustine, and Michael Lynch. "Credibility as an interactional accomplishment." Journal of contemporary ethnography 16.2 (1987): 115-146.
הערות שוליים

↑  "Advanced Personnel Vetting Techniques in Critical Multi-Tennant Hosted Computing  Environments" (PDF). Thesai.org. נבדק ב-2013-10-25.
↑  "ASUW Students Attorney Program". אורכב מ-המקור ב-14 באוקטובר 2012. {{cite web}}:  (עזרה)
↑  CBC News (6 בדצמבר 2011). "Workplace fraud cost $3.2B last year". CBC News. נבדק ב-13 במאי 2012. {{cite news}}:  (עזרה)
↑  "The Attorney General's Report on Criminal History Background Checks" (PDF). Usdoj.gov. נבדק ב-2013-10-25.
↑  Davidson, Charlie. "The Brady Gun Background Check Act". Fbinicsystem.com. נבדק ב-23 באוגוסט 2013. {{cite web}}:  (עזרה)
↑  הוראות בדבר דרישות סף לרישוי כלי ירייה ותבחינים למתן רישיון פרטי
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
ניקולו זניולו

ניקולו זניולו (באיטלקית: Nicolò Zaniolo; נולד ב-2 ביולי 1999) הוא כדורגלן איטלקי המשחק בעמדת הקשר ההתקפי בהשאלה מגלאטסראיי בפיורנטינה מהסרייה א' ובנבחרת איטליה.
קריירת מועדונים > קריירה מוקדמת

ניקולו נולד בעיר מאסה שבמחוז טוסקנה ושיחק כחלק ממחלקות הנוער של גנואה, פיורנטינה ווירטוס אנטלה. ביום האחרון של חלון העברות לשנת 2016, הוא שוחרר מפיורנטינה ולאחר מכן עבר לווירטוס אנטלה. לאחר מספר חודשים ששיחק עבור מחלקת הנוער של הקבוצה, זניולו ערך את הופעת הבכורה שלו בסרייה ב' ב-11 במרץ 2017, בניצחון 2–3 על בנוונטו, כשהיה בן 17 בלבד. בסך הכל, הוא ערך שבע הופעות במדי הקבוצה בעונת 17–2016.
–
ב-5 ביולי 2017, אינטר מילאנו הודיעה על החתמתו של זניולו עבור סכום של כ-1.8 מיליון אירו, בנוסף לבונוסים בסך 1.7 מיליון אירו. את עונת 18–2017 שיחק במדי קבוצת הנוער של אינטר, כשבאותה עונה זכה באליפות הליגה ובנוסף סיים כמלך השערים של קבוצתו עם 13 שערים. זניולו ערך את הופעת הבכורה שלו במדי הקבוצה הבוגרת במסגרת משחק ידידות, שנערך ב-9 ביולי 2017. לעומת זאת, הוא לא שותף בשום משחק תחרותי במדי הקבוצה הבוגרת.
קריירת מועדונים > רומא

ביוני 2018, דווח שזניולו ודווידה סנטון הצטרפו לרומא כחלק מעסקת ראג'ה ניינגולן לאינטר. זניולו השלים את הבדיקות הרפואיות ב-25 ביוני וחתם לחוזה לחמש שנים בקבוצה עבור סכום של 4.5 מיליון אירו בנוסף לרווחי מכירה בשווי 15%. את הופעת הבכורה שלו במדי הג'יאלארוסי ערך במסגרת ליגת האלופות ב-19 בספטמבר, בהפסד החוץ 3–0 לריאל מדריד. את הופעת הבכורה שלו בסרייה א' ערך ב-26 בספטמבר, בגיל 19, בניצחון הבית 0–4 על פרוזינונה. ב-26 בדצמבר, הוא כבש את שערו הראשון בליגה בניצחון 1–3 על ססואולו. ב-12 בפברואר 2019, זניולו הפך לכובש האיטלקי הצעיר ביותר אשר כבש צמד במשחק בודד במסגרת ליגת האלופות; את הישג זה רשם במדי הזאבים בניצחון הבית 1–2 על פורטו במסגרת המשחק הראשון של שמינית הגמר. ב-15 באוגוסט 2019 האריך את חוזהו בקבוצה עד לתום עונת 2023/2024. ב-19 בספטמבר 2019, זניולו הבקיע את שערו הראשון בליגה האירופית בניצחון הבית 0–4 על איסטנבול בשאקשהיר במסגרת מחזור הבכורה של עונת 20–2019, כשקיבל בישול מאדין דז'קו; באותו המשחק הוא היה אחראי על שני בישולים: האחד, לאותו דז'קו, והאחר, ליוסטין קלייברט. ב-12 בינואר 2020, זניולו קרע את הרצועה הצולבת הקדמית במהלך הפסד הבית 2–1 ליובנטוס. לאחר הניתוח, זמן השיקום שלו נאמד על חמישה עד שישה חודשים, מה שהותיר לו סיכוי קלוש להיות חלק מסגל הנבחרת ליורו 2020. הוא ביצע את חזרתו למגרשים, כשנכנס בדקה ה-66 כמחליפו של יוסטין קלייברט בהפסד החוץ 2–1 לנאפולי.
במאי 2022 כבש שער ניצחון בגמר הקונפרנס ליג נגד פיינורד, ועזר לרומא לזכות בתואר אירופי ראשון בהיסטוריה.